הפרעה בתפקוד מיני

הפרעה בתפקוד מיני הוא קושי שחווה אדם או זוג במהלך כל שלב של פעילות מינית רגילה, כולל קושי לחוות הנאה פיזית, תשוקה מינית, עוררות מינית או אורגזמה. הפרעות בתפקוד המיני עלולות להשפיע עמוקות על איכות חיי המין של האדם. מצבים אלה יכולים לכלול בעיות בתפקוד הפיזי, הרגשי או הפסיכולוגי אשר מונעים את הפרט מלחוות הנאה או סיפוק במגע המיני. הפרעות בתפקוד המיני כוללות בעיות כמו אין-אונות (קושי להגיע או לשמור על זקפה), שפיכה מוקדמת או מעוכבת, חוסר חשק מיני, כאבים במהלך קיום יחסי מין, ובעיות בהגעה לאורגזמה. הפרעות אלה עשויות להיות מושפעות מגורמים שונים כגון בעיות בריאות פיזיות, מצבים נפשיים, לחצים פסיכולוגיים, תרופות מסוימות ושינויים הורמונליים. הטיפול בהפרעות אלו יכול לכלול תרופות, טיפול פסיכולוגי, שינויים באורח החיים ותמיכה זוגית. הפרעות בתפקוד מיני יכולות להתקיים לאורך כל החיים של אדם, ולעיתים הן מתרחשות כתוצאה מאירועים מסוימים בחיים. קשיים בזוגיות יכולים להוביל להתהוות של הפרעה בתפקוד המיני. ירידה בחשק המיני היא תופעה של ירידה כללית בעניין וברצון לקיים יחסי מין, הניכרת הן בסיטואציות מיניות והן במחשבות ובפנטזיות. התופעה יכולה להתרחש אצל נשים וגברים, אך היא נפוצה יותר אצל נשים, במיוחד בגיל המעבר סביב גיל 50, שבו שינוי הורמונלי יכול להוביל לירידה בחשק המיני. חוסר חשק מיני יכול לנבוע מסיבות פיזיות כמו שימוש בגלולות, לידה, או תופעות גיל המעבר, וכן מסיבות נפשיות כמו דיכאון. בגברים, ירידה בחשק המיני נובעת לרוב משינויים הורמונליים בגיל המעבר. הפרעה בזקפה, שבעבר כונו אין-אונות או אימפוטנציה, היא בעיית עוררות מינית אצל גברים המתבטאת בקושי להגיע לזקפה, בזקפה חלקית או בזקפה שאינה מחזיקה לאורך כל יחסי המין. התופעה נפוצה ומתרחשת כמעט אצל כל גבר בשלב כלשהו בחייו, לרוב בעקבות סיבות רגעיות כמו מתח נפשי. שפיכה מוקדמת היא בעיית תפקוד מיני נפוצה אצל גברים, שבה השפיכה מתרחשת לפני שבני הזוג משיגים הנאה מלאה מיחסי המין או כשהגבר אינו יכול לשלוט בזמני השפיכה. כשליש מהגברים חווים בעיה זו בדרגות חומרה שונות. הגורמים להפרעה הם לרוב פסיכולוגיים, כמו חרדת ביצוע, סף גירוי נמוך, או הרגלים מיניים נרכשים. אם לא מטפלים בבעיה, היא עלולה להחמיר ולהוביל לחרדה, ירידה בביטחון העצמי ודיכאון. אורגזמה היא שיא החוויה המינית, ובעיות באורגזמה מתבטאות בירידה בעוצמת הפורקן המיני או באי הגעתו כלל, למרות גירוי מיני מספק. הבעיה נפוצה יותר אצל נשים, אך עשויה להופיע גם אצל גברים. דיספראוניה היא כאב חוזר בזמן קיום יחסי מין, שמופיע לפני, במהלך או אחרי המשגל. הבעיה נפוצה יותר אצל נשים, אך יכולה להתרחש גם אצל גברים. הכאב יכול להיות שטחי או פנימי, והוא עלול לפגוע בהנאה וביכולת להגיע לאורגזמה. וגיניזמוס היא התכווצות לא רצונית של שרירי הנרתיק שמונעת חדירה במהלך יחסי מין. עכבות בתשוקה המינית יכולות להופיע בפני עצמן או ללוות הפרעה נוספת בתפקוד המיני. האבחנה ניתנת רק אם האדם או בן/בת הזוג חווים מצוקה נפשית בשל כך. ישנם שני סוגים עיקריים: הפרעה היפו-אקטיבית בתשוקה המינית – מאופיינת בהיעדר רצון או פנטזיה מינית. הפרעת דחייה ממין – הימנעות ודחייה ממגע מיני עם פרטנר. מדיה וקבצים בנושא הפרעה בתפקוד מיני בוויקישיתוף יעקב בורנשטיין, כאבים בזמן קיום יחסי מין דיספרוניה, כאב במהלך יחסי מין עם חדירה - מידע רפואי, באתר מכבי שירותי בריאות הפרעה בחשק המיני אצל נשים, באתר בית החולים שיבא] הפרעה בתפקוד מיני, באתר אנציקלופדיה בריטניקה (באנגלית) הפרעות מין, דף שער בספרייה הלאומית Kate Jane Eden, Kevan Richard Wylie, Quality of Sexual Life and Menopause, Women's Health 5, 2009-07, עמ' 385–396 doi: 10.2217/WHE.09.24 Velten J, Margraf J, Exploring barriers and facilitators to women’s intention and behavior to seek treatment for distressing sexual problems, PLoS ONE 18(7), 2023, עמ' e0288205 doi: 10.1371/journal.pone.0288205 פרופ' רפי חרותי, בעיות בתפקוד מיני, באתר Ishi-Clinic, ‏2019-08-24 Alice Nicol, Eric Chung, Male sexual dysfunction Clinical diagnosis and management strategies for common sexual problems, Australian Journal of General Practice 52 (1/2), 2023, עמ' 41–45 doi: 10.31128/AJGP-09-22-6559 Cristina Stuparu, Female Orgasm Disorder. Anorgasmia, International Journal of Advanced Studies in Sexology 2(2), 2020, עמ' 89-93 Kershaw, V., & Jha, S, Female sexual dysfunction, The Obstetrician & Gynaecologist 24(1), 2022, עמ' 12–23 doi: 10.1111/tog.12778 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.